text: Kongeskibet markerer Slaget ved Dybbøl
  18 april 2015 kl. 06.39
  Kongeskibet Dannebrog lægger i dag kl. 16 til ved Slotskajen i Sønderborg.
  Traditionen tro så kaster kongeskibet i dag glans over Sønderborg på denne historiske dag.
  Besøget er led i kongeskibets forårstogt, hvor alle funktioner og mandskabets testes, inden det går løs med de royale togter til sommer.
  Weekendens besøg bliver formentlig det eneste i Sønderborg i år.
  Kongeskibet plejer ellers at ligge i Sønderborg, mens regentparret er på sommerophold på Gråsten Slot, men det royale program for i år er så stramt, så der i hvert fald ikke på nuværende tidspunkt, er planlagt et kongeligt ophold ved Slotskajen i løbet af sommeren.
  Dannebrog forlod tirsdag sit vinterhi i Frederikshavn og frem til den 5. maj, er skibet en såkaldt sejlende forskole. Den skal sikre, at de værnepligtige og besætningen er helt klar. Hendes Majestæt Dronningen og Prinsgemalen går officielt om bord på skibet den 5. maj i København.
  Hvis nogen vil se kongeskibet her i weekenden, så bliver det liggende i Sønderborg frem til søndag kl. 9.15
  